ESHKS

Fotokonkurss "ESH 20"
2021-02-25 08:00 - 2021-10-18 17:00 (Europe/Tallinn)
Miks: konkursi eesmärgiks on jäädvustada eesti sporthobuste tegemised juubeliaastal ja aasta lõpuks panna parimast 13 – st tööst kokku kalender. Oodatud on fotod kõigist sporthobuse kasvatusega seotud valdkondadest – varsa sünnist meistrivõistlustel osalemiseni. Võitja foto paigutatakse kaanele. Kõik kalendris avaldatud fotode autorid saavad kalendri endale meeneks.
Milline foto: konkursist osavõtmiseks võib saata max 3 fotot/osaleja. Foto peab olema tehtud 2021. aastal eesti sporthobusest ja koos fotoga (soovitavalt faili nimes) saata info fotol oleva hobuse ja sündmuse andmetega. Konkursile saadetud foto peab olema enda tehtud ning ka fotol kujutatu peab olema kooskõlastatud hobuse omanikuga.Trükkimiseks peab foto pikem külg olema ca 3000 pikslit.
Kes hindavad: Kalendri fotod valib välja zürii: Külli Tedre Gavrilov, Liis Ira jt. Hinnatakse fotol jäädvustatud hetke ainulaadsust, kompositsiooni, foto tehnilist taset (valgus, teravus jne)
Kuhu saata: emailiga liis@estsporthorse.ee Konkurss kestab kuni ESHKS finaalini (k.a.) oktoobris. Võitjad avalikustatakse novembris. Saadetud fotod laetakse jooksvalt üles veebigaleriisse.
Ilusaid hetki eesti sporthobustega!
